Cois Life

Comhlacht foilsitheoireachta ab ea Cois Life Teoranta (Cois Life) a bhí lonnaithe i gcathair Bhaile Átha Cliath. An Dr Caoilfhionn Nic Pháidín agus an Dr Seán Ó Cearnaigh a bhunaigh é sa bhliain 1995. Fógraíodh ar an 17 Iúil 2018 go mbeadh an comhlacht "ag scor d'obair na foilsitheoireachta" ag deireadh na bliana 2019.

D'foilsigh Cois Life úrscéalta, gearrscéalta, filíocht, leabhair do pháistí, leabhair d'fhoghlaimeoirí, saothair neamhfhicsin agus leabhair acadúla.

Gaiscí 
Bhí breis is 140 teideal foilsithe acu. I measc na leabhar a bhí curtha amach acu tá saothair le hÁine Ní Ghlinn, Alex Hijmans, Éilís Ní Dhuibhne, Gabriel Rosenstock, Liam Ó Muirthile, Seán Mac Mathúna agus Orna Ní Choileáin. Bhí réimse leathan údar eile a raibh saothair foilsithe acu leis an gcomhlacht chomh maith.

Is é Cruinnscríobh na Gaeilge ceann de na teidil is mó a bhí ag Cois Life, saothar a dhíríonn ar mhúineadh na gramadaí agus ar chruinneas scríbhneoireachta na teanga.  Is é Ciarán Mac Murchaidh, Ceann Scoile in Fiontar & Scoil na Gaeilge DCU a scríobh.

Bhí leabhair dhátheangacha foilsithe ag Cois Life  chomh maith. Tá roinnt dá dteidil ar fáil fós i bhfoirm ríomhleabhair agus closleabhair. 

Fuair Cois Life cúnamh ón gComhairle Ealaíon, agus ó Chlár na Leabhar Gaeilge, Foras na Gaeilge.

Naisc sheachtracha
 shuíomh idirlín Cois Life

Tagairtí

Comhlachtaí foilsitheoireachta Éireannacha